AIŠKINAMASIS RAŠTAS

Dėl Molėtų rajono savivaldybės tarybos 2013 m. rugpjūčio 22 d. sprendimo Nr. B1-127 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“ pakeitimo

1. **Parengto tarybos sprendimo projekto tikslai ir uždaviniai**

Sprendimo tikslas – atsižvelgti į Vyriausybės atstovo Utenos apskrityje tarnybos teikimą ir pakeisti Molėtų rajono savivaldybės garbės piliečio vardo teikimo nuostatus (toliau – Nuostatai).

Savivaldybės taryba gavo Vyriausybės atstovo Utenos apskrityje tarnybos 2018 m. kovo 8 d. teikimą Nr. 10-19 „Dėl 2018-01-25 Molėtų rajono savivaldybės tarybos sprendimo Nr. B1-27“, kuriame atkreiptas dėmesys, kad norminio teisės akto projektas turėjo būti iš anksto įtrauktas į Tarybos posėdžio darbotvarkę, o ne paties posėdžio metu, ir todėl priimant sprendimą pažeista procedūra. Siūloma apsvarstyti sprendimo panaikinimo klausimą.

Šiuo sprendimu siūloma pripažinti netekusiu galios Molėtų rajono savivaldybės tarybos 2018-01-25 sprendimą Nr. B1-27 ir pakeisti 2013 m. rugpjūčio 22 d. sprendimą Nr. B1-127.

Siūlomų pakeitimų esmė – papildyti Nuostatų 14 punktą, kad išskirtiniais atvejais Taryba per metus galėtų suteikti garbės piliečio vardą daugiau nei vienam asmeniui. Taip pat, tikslinant kandidatų teikimo ir garbės piliečio apdovanojimo suteikimo tvarką, numatoma, jog teikimą Tarybai apdovanoti asmenį garbės piliečio apdovanojimu teikia Molėtų rajono savivaldybės garbės piliečio vardo suteikimo komisija. Komisija sudaroma ir jos reglamentas tvirtinamas Taryboje. Atitinkamai papildomi Nuostatų 4, 5 ir 8 punktai. Komisijos sudarymo ir jos reglamento tvirtinimo klausimas bus teikiamas kitame Tarybos posėdyje.

Nuostatai gali būti keičiami, pildomi, tikslinami Savivaldybės tarybos sprendimu.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 str. 1 d.

Molėtų rajono savivaldybės garbės piliečio vardo teikimo nuostatų, patvirtintų Molėtų rajono savivaldybės tarybos 2013 metų rugpjūčio 22 d. sprendimu Nr. B1-127 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“, 21 p.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – patobulinti Nuostatai, tiksliau reglamentuota nusipelniusių Molėtų rajono savivaldybei asmenų pagerbimo tvarka.

Neigiamos pasekmės - nenumatoma.

**4. Priemonės sprendimui įgyvendinti**

Molėtų rajono savivaldybės garbės piliečio vardas suteikiamas pagal pakeistus Nuostatus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra

**6. Vykdytojai, įvykdymo terminai**

Savivaldybės taryba priima sprendimą.